ตลาดหุ้นเอเชียดีดตัวขึ้นเช้านี้ คลายกังวลคาบสมุทรเกาหลี
ตลาดหุ้นเอเชียดีดตัวขึ้นเช้านี้ นักลงทุนคลายกังวลคาบสมุทรเกาหลี
30 ส.ค. 2560

ตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากนักลงทุนคลายความวิตกกังวลเกี่ยวกับสถานการณ์ตึงเครียดในคาบสมุทรเกาหลี หลังจากประธานาธิบดีโดนัลด์ ทรัมป์ แห่งสหรัฐ มีท่าทีระมัดระวังการใช้ถ้อยคำในการตอบโต้การยิงขีปนาวุธครั้งล่าสุดของเกาหลีเหนือ
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,480.98 จุด เพิ่มขึ้น 118.43 จุด, ดัชนี SSE Composite ตลาดหุ้นจีนเปิดวันนี้ที่ 3,361.82 จุด ลดลง 3.41 จุด, ดัชนี HSI ตลาดหุ้นฮ่องกงเปิดวันนี้ที่ 27,957.74 จุด เพิ่มขึ้น 192.73 จุด, ดัชนี TAIEX ตลาดหุ้นไต้หวันเปิดวันนี้ที่ 10,511.59 จุด เพิ่มขึ้น 15.02 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,368.13 จุด เพิ่มขึ้น 3.39 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,259.13 จุด เพิ่มขึ้น 9.79 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,758.59 จุด ลดลง 2.55 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,978.80 จุด เพิ่มขึ้น 30.41 จุด
ทั้งนี้จากกระแสความวิตกกังวลเกี่ยวกับความตึงเครียดในคาบสมุทรเกาหลีเริ่มลดน้อยลง หลังจากปธน.ทรัมป์ไม่ได้ออกมาใช้ถ้อยคำที่รุนแรงในการตอบโต้เกาหลีเหนือเหมือนครั้งก่อน โดยทรัมป์กล่าวเมื่อวานนี้ว่า สหรัฐ “พร้อมใช้มาตรการทุกทาง” เพื่อตอบโต้เกาหลีเหนือ หลังจากที่เกาหลีเหนือได้ยิงขีปนาวุธข้ามญี่ปุ่นในช่วงเช้าวานนี้
โดย มาร์ค เคปเนอร์ นักวิเคราะห์จากบริษัทหลักทรัพย์เทมิส เทรดดิ้ง กล่าวว่า การที่ปธน.ทรัมป์และผู้นำประเทศอื่นๆทั่วโลกมีปฏิกริยาอย่างระมัดระวังต่อการยิงขีปนาวุธครั้งล่าสุดของเกาหลีเหนือนั้น ช่วยให้นักลงทุนคลายความวิตกกังวล